रैली को संबोधित करते हुए बीजेपी अध्यक्ष ने कहा, हरियाणा लड़ाकों, यूथ, किसानों और शहीदों की धरती है. शाह ने कहा कि वे इन सब का नमन करते हैं. यह ऐसी धरती है जिसने देश की रक्षा के लिए जवान दिए तो लोगों का पेट भरने के लिए किसान भी दिए. हरित क्रांति का नारा हरियाणा के किसानों की बदौलत पूरा हुआ. सबसे ज्यादा मेडल लेने वाला राज्य हरियाणा ही है. प्रदेश और देश की भाजपा सरकार ने भ्रष्टाचार मुक्त शासन दिया है.